Гліняны посуд, тканыя ручнікі, кошыкі з лазы… Здаецца, простыя рэчы, але колькі таямніц звязана з працэсам іх стварэння. Кніга запрашае адправіцца ў цікавае падарожжа ў загадкавую краіну народнага мастацтва. На яе старонках змешчана шмат займальнай інфармацыі пра гісторыю і сучасны стан старадаўніх беларускіх рамёстваў, асаблівасці стварэння той ці іншай рэчы, даюцца адказы на пытанні: чаму ў даўніну кавалёў лічылі чараўнікамі, з якога ўзросту дзяўчынкі пачыналі ткаць, а з якога вышываць, і інш. Выданне аздоблена яркімі каляровымі малюнкамі.